Il-Ministeru għas-Saħħa ħabbar li raġel ta' 72 sena miet waqt li kien pożittiv għall-COVID-19 u b'hekk, in-numru ta' vittmi tela' għal 464. Tħabbar ukoll li nstabu 62 każ ġdid ta' COVID-19 fl-aħħar 24 siegħa. Fiequ 42 persuna oħra, u n-numru ta' każijiet attivi fil-komunità tela' għal 866. S'issa ngħataw 930,460 tilqima, li 96,507 minnhom huma dożi tal-booster. Minn 12-il każ ta' COVID-19 li hemm fl-Isptar Mater Dei bħalissa, tnejn minnhom qegħdin fl-ITU.